Source: http://docplayer.hu/2140907-1-mi-a-kulonbseg-az-alkotoresz-es-a-tartozek-kozott-6-melyek-az-ingatlan-nyilvantartasba-bejegyezheto-jogok.html
Timestamp: 2017-10-21 03:43:27
Document Index: 25160585

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

1) Mi a különbség az alkotórész és a tartozék között? 6) Melyek az ingatlan-nyilvántartásba bejegyezhető jogok? - PDF
Download "1) Mi a különbség az alkotórész és a tartozék között? 6) Melyek az ingatlan-nyilvántartásba bejegyezhető jogok?"
1 1) Mi a különbség az alkotórész és a tartozék között? - Alkotórész a fő dolog jogi sorsában osztozik. A dologgal olyképpen van tartósan egyesítve, hogy az elválasztással a dolog vagy elválasztott része elpusztulna, illetőleg az elválasztással értéke vagy használhatósága számottevően csökkenne. - A tartozék fogalmát olyan pontossággal, mint az alkotórészt, nem határozza meg a törvény. tartozék a fődologtól fizikailag sérelem nélkül elválasztható, azonban annak rendeltetésszerű használatához vagy épségben tartásához általában szükséges. 2) Milyen jogok keletkezéséhez szükséges az ingatlannyilvántartási bejegyzés? Az Inytv. tételesen meghatározza azokat a jogokat, amelyek keletkezéséhez szükséges az ingatlan-nyilvántartási bejegyzés. Az okiraton alapuló bejegyzés hozza létre - az átruházáson alapuló tulajdonjogot, - a szerződésen alapuló vagyonkezelői jogot, - földhasználati jogot, - haszonélvezeti jogot, - használat jogát, - telki szolgalmi jogot és - a jelzálogjogot (önálló zálogjogot) [Inytv. 3. (2) bek.]. 3) Hogyan jött létre az ingatlan-nyilvántartás mai rendszere? Az ingatlan-nyilvántartás az ország egyik legnagyobb, s egyértelműen a legnagyobb ingatlan adatbázisa. Célja, : az ingatlanokkal kapcsolatos jogokat, követeléseket nyomon lehessen követni. megteremteni a szerződések biztonságát, közhiteles nyilvántartását adja mindazoknak a jogoknak és tényeknek, melyeket az ingatlan-nyilvántartásba be lehet, vagy be kell jegyezni. meghatározza, hogy mik kerülhetnek be ebbe a nyilvántartásba. Megadja azokat az alap paramétereket, amivel akár szerződés készítésekor, akár bármilyen földmérési tevékenységnél a szakemberek támaszkodhatnak. Az mai rendszerének szabályozására 1972-ben került sor. Az ingatlanokra, földekre korábban hazánkban két nyilvántartást vezettek.: A bíróság által vezetett telekkönyv tárgyát a forgalomképes és megterhelhető, azaz jogügyleti forgalom tárgyát alkotó (elsősorban telek, lakás, üdülő) ingatlan képezte. különböző közigazgatási szervek, majd a földhivatalok által vezetett földadó kataszter -későbbi nevén földnyilvántartás - eredetileg nevéből fakadóan viszont a földadónak képezte alapját, majd döntően a külterületi földekkel kapcsolatos statisztikai, illetőleg a mezőgazdasági termeléssel összefüggő célokat szolgált tól : a bíróság által vezetett telekkönyv és a földhivatalok által vezetett állami földnyilvántartás (földadó kataszter) összevonása útján új egységes ingatlan-nyilvántartás készült. Az ingatlan-nyilvántartás vezetése az államigazgatási szervként működő földhivatalok hatáskörébe került után a hatályos törvény évi CXLI. törvény) :változatlanul fenntartotta az ingatlan-nyilvántartás egységességét, az ingatlannal kapcsolatos adatok, jogok és tények nyilvántartása változatlanul egy szervezet, a földhivatal feladata. A nyilvántartás alapja változatlanul, hanem maga az ingatlan. A törvény érvényre juttatja a nyilvántartás teljességének az elvét azáltal, hogy az ország valamennyi ingatlanát tartalmazza. érvényesíti, a telekkönyvből eredő alapelveket (bejegyzés, közhitelesség, nyilvánosság, okirati elv, rangsor) amelyek eddig is jellemezték az ingatlan-nyilvántartást. Az ingatlan-nyilvántartási eljárásra a törvény önálló közigazgatási eljárási szabályrendszert határoz meg, amelynek háttérjogát egyrészt a közigazgatási eljárás általános szabályai, másrészt - a jogorvoslat tekintetében - a polgári perrendtartás jelenti. 4) Melyek az ingatlan-nyilvántartás alapelvei? a bejegyzés elve, az ingatlanokat érintő jogváltozások általában csak akkor állnak be, ha azokat az ingatlan-nyilvántartásba bejegyzik. - a nyilvánosságának elve, s annak korlátozását a törvény csak annyiban engedi meg, amennyiben a személyes adatok védelméhez fűződő érdek feltétlenül megköveteli a közhitelesség elvet, mely szerint az ingatlan-nyilvántartás a bejegyzett jogok és a feljegyzett tények fennállását hitelesen tanúsítja. - a kérelemhez kötöttség elve, amely szerint jogok és tények bejegyzésére irányuló eljárás főszabályként az ügyfél kérelmére indul, és a kérelemhez az eljáró földhivatal kötve van. A földhivatal csak azt a jogot vagy tényt jegyezheti be az ingatlan-nyilvántartásba, amelyet az ügyfél a kérelmében megjelölt; - A rangsor elve az egymást kizáró bejegyzések közül csak a későbbi hatályos, az egymással összeférő jogok közül pedig a korábbi rangsorban szerzett jog megelőzi a későbbit. A rangsor elvének alapja minden tekintetben az időtényező. - az okirati elv 5) Az ingatlan-nyilvántartásban jogváltozást eredményező jogcselekmények közül melyek azok, amik nem szerződésen alapulnak? - az öröklésen - hatósági intézkedésen, - a törvényi rendelkezésen - az elbirtokláson 6) Melyek az ingatlan-nyilvántartásba bejegyezhető jogok? - tulajdonjog, illetőleg állami és helyi önkormányzati tulajdon esetében a vagyonkezelői jog, - a haszonélvezeti jog és használat joga, - a telki szolgalmi jog, - állandó jellegű földmérési jelek, vezetékjog, vízvezetési és bányaszolgalmi jog, - az elővásárlási jog - visszavásárlás jog, - vételi jog, - a tartási és életjáradéki jog, - a jelzálogjog, - a végrehajtási jog 7) Melyek az ingatlan-nyilvántartásba bejegyezhető tények? - a jogosult kiskorúsága vagy gondnokság alá helyezése, - a jogosulttal szemben megindított felszámolási vagy végelszámolás eljárás, - a kisajátítási eljárás megindítása, - épület létesítése vagy lebontása, - a bírósági ítéleten alapuló tulajdoni korlátozás, - a telekalakítási és építési tilalom elrendelése, - a szerződésen vagy végintézkedésen alapuló elidegenítési és terhelési tilalom, - a törvényben meghatározott perek és büntetőeljárás megindítása. - árverés, nyilvános pályázat kitűzése, - a zárlat, zár alá vétel, zár alá vételt megelőző biztosítási intézkedés, - tulajdonjog fenntartással történt eladás. 8) Mi a különbség az ingatlan-nyilvántartásba be nem jegyzett és a bejegyzett jogszerzés között? Az ingatlan-nyilvántartásba be nem jegyzett szerzés csak az eladó és a vevő között hatályos, és nem érvényes harmadik személyekkel szemben. A jog ezt kötelmi hatálynak nevezi, ami csak az eladóra és a vevőre vonatkozik. Az ingatlan-nyilvántartásba bejegyzett jogszerzés (jogváltozás) dologi hatályú, vagyis nemcsak az eladó és a vevő között érvényes, hanem mindenki mással, tehát harmadik személyekkel szemben is hatályos. Az ingatlan-nyilvántartás jog keletkeztető hatálya itt kapcsolódik a közhitelesség elvéhez, amely védi azokat, akik az ingatlan-nyilvántartásban bízva, ellenérték fejében szereznek az ingatlanra jogot.
2 9) Mit jelent az ingatlan-nyilvántartásban a nyilvánosság elve? Az ingatlanokhoz fűződő jogok és törvényes érdekek védelmét csak akkor szolgálhatja a nyilvántartás, ha annak tartalma - részben vagy egészben - az érdekeltek részére hozzáférhető. Az ingatlan-nyilvántartás - nyilvános. A tulajdoni lapról a következő papír alapú másolatok állíthatók ki, valamint - az e törvényben meghatározottak szerint - elektronikus dokumentumként a következő másolatok szolgáltathatók: Minden olyan magán- és közokirat, hatósági határozat tartalma, amely a jogosult, illetőleg a kötelezett bejegyzése vagy törlése alapjául szolgált, vagy szolgálhat, szintén megismerhető. kötelező a betekintést kérőnek, hogy azonosításra alkalmas fényképes igazolvánnyal igazolja magát a földhivatal dolgozója felé. A széljegyes iratokba betekintést kérő ügyfelet a földhivatalnak már jogában áll igazoltatni is. 10) Mit jelent az ingatlan-nyilvántartásban a közhitelesség elve? a közhitelesség elvét, mely szerint az ingatlan-nyilvántartás a bejegyzett jogok és a feljegyzett tények fennállását hitelesen tanúsítja. 11) Mit jelent az ingatlan-nyilvántartásban a kérelemhez kötöttség elve? a kérelemhez kötöttség elvét, amely szerint jogok és tények bejegyzésére irányuló eljárás főszabályként az ügyfél kérelmére indul, és a kérelemhez az eljáró földhivatal kötve van. A földhivatal csak azt a jogot vagy tényt jegyezheti be az ingatlan-nyilvántartásba, amelyet az ügyfél a kérelmében megjelölt; 12) Mit jelent az ingatlan-nyilvántartásban a rangsor elve? A rangsor elvének lényegét a jogtudomány abban látja, hogy az egymást kizáró bejegyzések közül csak a későbbi hatályos, az egymással összeférő jogok közül pedig a korábbi rangsorban szerzett jog megelőzi a későbbit. A rangsor elvének alapja minden tekintetben az időtényező. A bejegyzések rangsorát az határozza meg, hogy a bejegyzési kérelmek milyen sorrendben érkeznek a földhivatalhoz. Az ingatlan-nyilvántartásba csak a rangsor betartásával teljesíthető bejegyzés, az örökléssel szerzett ingatlan csak akkor ruházható át adásvételi szerződéssel, ha az örökös tulajdonszerzése előbb bejegyzést nyer (KGD ) 13) Mi a közokirat? Az olyan okirat, amelyet bíróság, közjegyző vagy más hatóság ügykörén belül a megszabott alakban állított ki, mint közokirat teljesen bizonyítja a benne foglalt intézkedést vagy határozatot, továbbá az okirattal tanúsított adatok és tények valóságát, úgyszintén az okiratban foglalt nyilatkozat megtételét, valamint annak idejét és módját. A közokiratot az ellenkező bebizonyításáig valódinak kell tekinteni, de ellenbizonyításnak a közokirattal szemben is helye van 14) Mi a magánokirat? A magánokirat az ellenkező bebizonyításáig teljes bizonyítékul szolgál arra, hogy kiállítója az abban foglalt nyilatkozatot megtette, illetőleg elfogadta, vagy magára kötelezőnek ismerte el, feltéve, hogy az alábbi feltételek valamelyike fennáll: a kiállító az okiratot saját kezűleg írta és aláírta; b) két tanú az okiraton aláírásával igazolja, hogy a kiállító a nem általa írt okiratot előttük írta alá, vagy aláírását előttük saját kezű aláírásának ismerte el; a kiállító aláírása vagy kézjegye az okiraton bíróilag vagy közjegyzőileg hitelesítve van; a gazdálkodó szervezet által üzleti körében kiállított okiratot szabályszerűen aláírták. A magánokirat valódiságát csak akkor kell bizonyítani, ha azt az ellenfél kétségbevonja, vagy a valódiság bizonyítását a bíróság szükségesnek találja. 15) Mi a helyrajzi szám? A községekben, a városokban, a megyei jogú városokban és a fővárosban (közigazgatási egység) minden egyes földrészletet - egyértelmű azonosíthatóságuk érdekében - helyrajzi számmal kell megjelölni. A helyrajziszámozást közigazgatási egységenként külön-külön kell elvégezni. A közigazgatási egységen belül egy helyrajzi szám csak egyszer fordulhat elő. Helyrajziszámozás szempontjából a közigazgatási egység földrészletei - belterületi, - külterületi és -különleges külterületi (a korábban zártkertként nyilvántartott terület)egységet alkotnak.9 A külterületi földrészleteket a központi belterület 01-es számát követő nullás számokkal (02, 03, 04 stb.) a földrészletek elhelyezkedésének sorrendjében kell megjelölni. A közigazgatási egység vagy az ahhoz tartozó fekvés újfelmérése, térképfelújítása során a földrészletek korábbi, meglévő helyrajzi számait csak indokolt esetben szabad megváltoztatni. 16) Melyek az ingatlan-nyilvántartás a számítógépes formában megjeleníthető részei? a) a tulajdoni lap, b) a tulajdoni lapról törölt bejegyzések jegyzéke, c) az ingatlan-nyilvántartási térkép és d) az okirattár. 17) Kinek és milyen határidővel kell kérni az ingatlannyilvántartásba bejegyezendő adatok változását? az ingatlanhoz kapcsolódó jog, tény keletkezését, módosulását kérelemre vagy hatósági megkeresésre kell az ingatlannyilvántartásba bejegyezni. A kérelem benyújtása az ingatlan-nyilvántartást vezető földhivatalhoz kötelező, ha az ingatlanhoz kapcsolódó jog vagy tény megváltozik. A bejegyzést annak kell kérnie, aki ezáltal jogosulttá válik (adásvételnél például a vevőnek).kérheti a bejegyzést az is, akinek ez bejegyezett jogát érinti. A kérelmet a bejegyzés alapjául szolgáló szerződés (jognyilatkozat) keltétől számított 30 napon belül kell a körzeti földhivatalhoz benyújtani. A bejegyzés iránti kérelem benyújtására vonatkozó határidő túllépésének vagy elmulasztásának szankciója az illetékekről szóló törvény szerinti mulasztási bírság kiszabása, tekintve, hogy a kérelem földhivatali benyújtása egyidejűleg a vagyonszerzés illetékkiszabás céljára való bejelentésének is minősül. Kötelező bejelentés alá tartozik az ingatlan-nyilvántartásba bejegyzett jogosult nevének, lakcímének (telephelyének, székhelyének) megváltozása is. 18) Mi a széljegy? A tulajdoni lap első részén az ingatlan adatait megelőzően rögzítik az ún. széljegyzéseket. Az ingatlannal kapcsolatos beadványok a benyújtás, azaz az érkeztetés napján széljegy formájában az I. részt megelőzően feljegyzésre kerülnek. Ezek a széljegyzések azt tanúsítják, hogy megindult, folyamatban van egy eljárás az ingatlan-nyilvántartásba való bejegyzés iránt.
3 19) Melyek a tulajdoni lap részei? - Az első rész az ingatlan adatait tartalmazza: a település nevét, az ingatlan fekvését (belterület vagy külterület), belterületen lévő ingatlannál az utca (tér, körút stb.) nevét és a házszámot, a helyrajzi számot, az ingatlan területének nagyságát, művelési ágát és a művelés alól kivett terület elnevezését, az épület fő rendeltetés szerinti jellegét (lakóház, üdülő, gazdasági épület stb.), az ingatlan jogi jellegét (pl. társasház, szövetkezeti ház, műemlék, tanya stb.) stb. - A második rész az ingatlan tulajdonosainak nevét, valamint ingatlan-nyilvántartási szempontból egyéb, személyazonosításra alkalmas adatokat, (a tulajdonos kiskorúságát, vagy gondnokság alá helyezésének tényét), jogi személynél a megnevezését, illetőleg székhelyét rögzíti. - A harmadik rész teherlap tartalmazza az ingatlanon fennálló egyéb jogokat, mint például haszonélvezeti, használati jog, telki szolgalmi jog, elő- és visszavásárlási, valamint vételi jog, tartási és életjáradéki jog, jelzálogjog, végrehajtási jog fennállását. A tulajdoni lapnak ez a része még tartalmazza a bejegyző határozat számát, továbbá a jogosultnak a nevét és a lakóhelyét (székhelyét), valamint az ingatlanhoz, vagy bejegyzett jogokhoz kapcsolódó ún. tényeket is (pl. elidegenítési és terhelési tilalmat; telekalakítási és építési tilalom elrendelésének tényét; árverés kitűzésének a tényét; a törölt zálogjog ranghelyének a fenntartását stb). Ha olyan tulajdoni lap másolatunk van, amelyen a III. rész "Bejegyzést nem tartalmaz", akkor megnyugodhatunk, hogy a másolat készítése időpontjában az ingatlan tehermentes, azonban a széljegyeket, azok tartalmát ebben az esetben is ellenőrizni kell, hiszen a bejegyzés iránti eljárás folyamatban lehet. 20) Mit értünk a törölt bejegyzések jegyzéke alatt? A törvény a törölt bejegyzések jegyzékét az ingatlannyilvántartás egyik alapvető részeként szabályozza. A rendelkezés a nyilvántartás számítógépesítéséhez kötődik. Lényege, hogy a közhitelesség érdekében a település ingatlannyilvántartásának számítógépes rendszerében a gépi adathordozón meg kell őrizni a tulajdoni lapról törölt bejegyzéseket és adatokat, a törlésre vonatkozó határozatok számát, amelynek alapján az adott ingatlanra vonatkozó jogi láncolat lépésenként nyomon követhető. 21) Mit jelent a perfeljegyzés? A bíróság - az ügyfél kérelmére - előzetesen végrehajtható végzéssel megkeresi az ingatlanügyi hatóságot: - a törlési és kiigazítási, - az ingatlan tulajdonjogát érintő, - az ingatlanon fennálló közös tulajdon megszüntetése iránti, - az ingatlanra vonatkozó házassági vagyonjogi, valamint - a jelzáloggal biztosított, illetőleg önálló zálogjogba foglalt követelés érvényesítése iránti per megindítása tényének feljegyzése iránt. A bíróság hivatalból értesíti az ingatlanügyi hatóságot: - A bejegyzéssel vagy az alapjául szolgáló okirattal kapcsolatban elkövetett bűncselekmény miatt indult büntetőeljárásról A per feljegyzésről szóló ingatlanügyi hatósági határozat ellen fellebbezésnek nincs helye. 22) Mikor kerül sor a kérelem hiány pótlására való felhívás és érdemi vizsgálat nélküli végzéssel történő elutasítására? a) a kérelem vagy a benyújtott okirat érthetetlen, ellentmondó, b) a kérelem nem tartalmazza a kérelmező nevét, lakcímét az érintett ingatlan helyrajzi számának és annak a jognak, ténynek vagy adatnak a megjelölését c) olyan jogra vagy tényre vonatkozik, amely nem tárgya az ingatlan-nyilvántartásnak, d) az az ingatlan, jog vagy tény, amelyre a bejegyzést kérték az ingatlan-nyilvántartásban nem szerepel, e) a bejegyzési kérelmet arra nem jogosult nyújtotta be. 23) Mikor kötelező a jogi képviselet az ingatlannyilvántartási eljárásban? Ahol jogváltozás bejegyzésének alapjául közjegyző által készített okirat vagy ügyvéd által ellenjegyzett magánokirat szolgál, a jogi képviselet kötelező. Ennek megfelelően nem kötelező például jogi képviselet névváltozás vagy lakcímváltozás bejelentésekor. 24) Milyen döntést hozhatnak közigazgatási pereknél a bíróságok? A közigazgatási pereknél a bíróságnak általános szabály szerint csak kasszációs (a határozat megsemmisítési) jogköre van, de az ingatlanügyi hatóságnak ingatlanra vonatkozó jogok és tények bejegyzéséről rendelkező, illetve ingatlanra vonatkozó jogok és tények bejegyzését elutasító határozat megváltoztatására is lehetőség van. A bíróság tehát a következő döntéseket hozhatja: - a határozatot részben vagy egészben megváltoztatja, - hatályon kívül helyezi és a megyei földhivatalt új eljárásra utasítja, - a keresetet elutasítja. 25) Mi a TakarNet rendszer? A TakarNet (Térképen Alapuló KAtaszteri Rendszer), az országos földhivatali számítógépes hálózat használata, a földhivatali adatok on-line távoli elérését teszi lehetővé A TakarNet egy zárt számítógépes hálózat, amely korlátozott és szigorúan ellenőrzött hozzáférést biztosít a külső felhasználók számára. A biztonságos üzenetforgalmat többszintű titkosítási rendszer segíti. A rendszer rögzíti és pontosan azonosítani tudja a kérelmet benyújtó felhasználót, a lekérdezés időpontját és tárgyát. egyrészt biztosítja a földügyi szakág hivatalainak számítógépes összekapcsolását, másrészt lehetővé teszi a földhivatali adatbázisok távoli adathozzáférését külső felhasználók (regisztrált fizető felhasználók) pl. bankok, közigazgatási intézmények, önkormányzatok, közjegyzők, ügyvédi irodák stb. számára óta az ország összes körzeti földhivatalában megkezdődött a TakarNet hálózaton keresztüli tulajdoni lap másolat szolgáltatás, azóta mindegyik körzeti földhivatal szolgáltat tulajdoni lap másolatot nemcsak saját illetékességi területéről, hanem az ország bármely részéről. 26) Milyen formai feltételei vannak az ingatlan átruházásának? Az ingatlant elidegenítő szerződést okiratba kell foglalni. Az ingatlan tulajdonjog keletkezésére, módosulására, illetve megszűnésére vonatkozó bejegyzésnek közokirat, ügyvéd által ellenjegyzett magánokirat vagy olyan magánokirat alapján van helye, amelyen a nyilatkozattevő, illetve a szerződő felek névaláírásának valódiságát közjegyző tanúsítja. Az ingatlan tulajdonjogának átruházását célzó szerződés megkötésére csak írásban lehet ajánlatot tenni az ajánlati kötöttséget eredményező joghatállyal. Ugyanígy csak írásban lehet ilyen értelmű ajánlatot elfogadni, azzal a joghatállyal, hogy az a szerződés létrejöttét eredményezze. 27) Többszöri eladás esetén hogyan alakul a tulajdonjog ingatlan-nyilvántartásba történő bejegyzése (a birtokkal megerősített jogcím védelme? Ptk (4) Többszöri eladás esetén az a vevő követelheti a tulajdonjognak az ingatlan-nyilvántartásba való bejegyzését, aki elsőnek jóhiszeműen birtokba lépett, ha pedig ilyen nincs, a korábbi vevő, kivéve, ha a későbbi vevő tulajdonjogát az ingatlan-nyilvántartásba bejegyezték. Ezt a rendelkezést kell alkalmazni többszöri ajándékozás esetén is.
4 28) Melyek a termőföld tulajdonának megszerzésére vonatkozó főbb korlátozások? A termőföld tulajdonjogának megszerzésére sajátos korlátozó szabályok vannak jelenleg érvényben: belföldi magánszemély termőföld esetén max 300 hektár vagy 6000 Belföldi jogi személy és jogi személyiség nélküli más szervezet termőföld tulajdonjogát nem szerezheti meg. A külföldi magán és jogi személy termőföld és védett természeti terület tulajdonjogát nem szerezheti meg. A külföldi az önálló ingatlanként (földrészletként) legfeljebb 6000 m2 területtel kialakított tanya tulajdonjogát a termőföldnek nem minősülő más ingatlanokra vonatkozó külön jogszabályok rendelkezései szerint szerezheti meg. 29) Melyek az ingatlan-nyilvántartáson kívüli tulajdonszerzés esetei? a) hatósági határozattal árverésen történő szerzés, b) elbirtoklással, c) ráépítéssel, d) örökléssel, e) a házastárs és az élettárs közös tulajdonból való részesedésével. 30) Melyek az ingatlan végrehajtási eljárás főbb szakaszai? Az adós tulajdonában levő ingatlant az ingatlan jellegére, művelési ágára és az ingatlant terhelő jogra vagy tilalomra, továbbá az ingatlanhoz kapcsolódó, az ingatlan-nyilvántartásba bejegyzett tényekre tekintet nélkül végrehajtás alá lehet vonni. Az ingatlan lefoglalásával kezdődik a végrehajtás a végrehajtó az ingatlan lefoglalása végett megkeresi a földhivatalt, hogy a végrehajtási jogot jegyezze be az ingatlannyilvántartásba. Az értékesítés iránti intézkedés Erre akkor kerülhet sor, ha a végrehajtási jog bejegyzéséről szóló határozatnak a végrehajtó részére történt kézbesítésétől számított 45 nap eltelt. Ha ezen határozatnak a végrehajtó részére történt kézbesítésétől számított 8 napon belül igénypert indítottak, az igényelt ingatlan értékesítése iránt az igényper jogerős befejezése után lehet intézkedni. Az árverés Az ingatlant rendszerint árverésen kell értékesíteni, mégpedig beköltözhető állapotban. Az árverés megkezdésekor a végrehajtó az árverezőkkel közli az ingatlan becsértékét (a kikiáltási árat), ismerteti az árverési feltételeket, és felhívja az árverezőket ajánlatuk megtételére. Az ingatlanra az árverezhet, aki előlegként az ingatlan becsértékének 10%-át legkésőbb az árverési ajánlatának megtétele előtt a végrehajtónál letétbe helyezte. Az előleg letétbe helyezése átutalással is történhet. Lakóingatlan esetén a kikiáltási ár a becsérték 70%-ának megfelelő összegre szállítható le. Az árverést addig kell folytatni, amíg ajánlatot tesznek. Ha nincs további ajánlat, a végrehajtó a felajánlott legmagasabb vételár háromszori kikiáltása után kijelenti, hogy az ingatlant a legtöbbet ajánló megvette. Az árverésen szerzett tulajdonjog bejegyzése A végrehajtó a tulajdonjog bejegyzési eljárás megindítása iránt az árverési jegyzőkönyv megküldésével megkeresi a földhivatalt. Ha az árverési vevő a teljes vételárat kifizette, és az árveréstől számított 30 nap eltelt, a végrehajtó az árverésen megvett ingatlant átadja az árverési vevőnek. Az új tulajdonost terhelő jogok 31) Milyen jogok terhelhetik a végrehajtás alá vont ingatlant megszerző új tulajdonos tulajdonjogát? A végrehajtás során megszerzett ingatlan nem a korábbi tulajdonos jogától függetlenül száll át az új tulajdonosra. A végrehajtás alá vont ingatlant megszerző új tulajdonos tulajdonjogát a következő jogok terhelik: a) a telki szolgalom b) a közérdekű használati jog, c) az ingatlan-nyilvántartásba bejegyzett haszonélvezeti jog, d) a törvényen alapuló haszonélvezeti jog akkor is, ha nincs az ingatlan-nyilvántartásba bejegyezve. Nem terheli az ingatlant megszerző tulajdonos tulajdonjogát a haszonélvezeti jog -függetlenül attól, hogy az ingatlannyilvántartásba be van-e jegyezve-, ha annak jogosultja a végrehajtást kérő követelésének kielégítéséért felelős, vagy ha azt a jelzálogjog keletkezése után szerződéssel létesítették. 32) Mi az elbirtoklás? Az elbirtoklás ténye tulajdonjogot létesít. Ingatlannak elbirtoklás útján történő megszerzéséhez nincs szükség a tulajdonjognak az ingatlan-nyilvántartásba történő bejegyzésére, mert a tulajdonjog megszerzése az ingatlannyilvántartáson kívül bekövetkezik. Az elbirtoklás a tulajdonjog megszerzésének eredeti esete. Elbirtoklás útján megszerzi a dolog tulajdonjogát, aki a dolgot sajátjaként tíz éven át (ingatlanoknál tizenöt év kell) szakadatlanul birtokolja. Elbirtoklással bárki szerezhet tulajdonjogot, aki jogképes. Ehhez képest a jogi személy is szerezhet elbirtoklással tulajdont. Az elbirtoklás intézményével a jog az időmúlás következményeit tolerálja, a jog nem kíván beavatkozni egy olyan állapotba, melyet hosszú ideig tartó nyugodt gyakorlat szentesített. Elbirtoklás útján csak a sajátjaként birtokló szerezhet tulajdonjogot. Ingatlanrész elbirtoklása A gyakorlatban többször előfordul, hogy az elbirtoklás az egységet képező ingatlannak csak meghatározott részén valósul meg (a szomszédos telekből egy részt elbirtokolnak, természetben megosztott földrészletet használ az elbirtokló). Közös tulajdonban álló ingatlanrész elbirtoklásáról is lehet szó úgy, hogy az egyik tulajdonostárs természetben megosztott ingatlanrészt használ. Földrészletre (ingatlanrészre) tehát elbirtoklás útján tulajdonjogot csak olyan terjedelemben lehet szerezni, amennyiben azt az építésügyi szabályok megengedik. Az elbirtoklást állító fél köteles az építésügyi hatóság engedélyét igazolni. 33) Milyen jelentősége van az elbirtoklás ingatlannyilvántartásba való bejegyzésének? Az elbirtokló a tulajdonjogot ex lege (a törvény erejénél fogva) megszerzi, ehhez nincs szükség ingatlan-nyilvántartásba való bejegyzésre. Ha azonban az elbirtokló a tulajdonjogát nem jegyezteti be, a tulajdonszerzésre nem hivatkozhat azzal szemben, aki az ingatlanon az ingatlan-nyilvántartásban bízva ellenérték fejében jogot szerzett. A telekkönyvi közhitelesség, a forgalmi biztonság elvét szolgáló eme szabálynak különösen akkor van jelentősége, ha a korábbi tulajdonos az elbirtoklás befejezése után terheli meg volt ingatlanát. Ilyenkor az ingatlannal az elbirtokló is köteles helytállni, ha elmulasztotta a tulajdonjog bejegyeztetését, és ezzel elősegítette a valóságostól eltérő látszat létrejöttét. A terhelés jogosultjától ugyanis nem várható el, hogy a telekkönyvi állapoton kívül a tényleges állapotról is minden esetben meggyőződjék. 34) Mikor szakad meg az elbirtoklási idő és mi ennek a hatása? Ptk Az új birtokos saját elbirtoklásának idejéhez hozzászámíthatja azt az időt, amely elődjének birtoklása idején már elbirtoklási időnek minősült. Elbirtoklási időnek minősül az az idő is, amely alatt a dolog más személy (bérlő, használó, zálogbérlő stb.) birtokában volt, ha ő a dolgot az elbirtokló jogán használta. Az elbirtoklási időt megszakítja, ha: a tulajdonos a birtokost a dolog kiadására írásban felszólítja, vagy eziránt bírósághoz fordul; a tulajdonos a dologgal rendelkezik (pl. elajándékozza); a birtokos a birtokot akaratán kívül elveszti, és azt egy éven belül nem szerzi vissza és bírósághoz sem fordul.31 Ha az elbirtoklás megszakad, a birtoklásnak addig eltelt ideje elvész, nem vehető figyelembe. Az elbirtoklási idő csak a megszakadást okozó körülmény elmúltával kezdődik újra.
5 35) Mi történik jóhiszemű ráépítés esetén? Ráépítés: ha valaki saját anyagával épít más tulajdonában álló földre. Beépítés, amikor valaki idegen anyaggal saját földjére épít. Túlépítés, amikor valaki saját anyagával úgy épít, hogy részben a saját, részben a más tulajdonában álló földre épít. Ráépítésnél az építő teljes egészében idegen telken építkezik. akkor is, ha az idegen földön már épület áll, és a ráépítő azt bővíti, átépíti, vagy ahhoz hozzáépít, illetőleg a már meglévő épülettől különálló épületet épít. Jóhiszemű a ráépítő, ha nem tudja, vagy a körülményekből nem kell tudnia azt, hogy az építkezésre nem jogosult (pl. a földtulajdonos az építkezésbe beleegyezett, vagy olyan magatartást tanúsított, amelyből a ráépítő arra következtethet, hogy az építkezést nem ellenzi). Ennek megfelelően, ha a.) a ráépített épület értékét a föld értéke nem éri el, vagy azt nem lényegesen haladja meg, az épület tulajdonjogát a - Ptk (1) bekezdése szerint - földtulajdonos szerzi meg; b.) az épület értéke a föld értékét lényegesen meghaladja, a föld értéke megtérítésének kötelezettségével a ráépítő szerzi meg a föld tulajdonjogát. Az értékkülönbözetnek lényegesnek kell lenni, az épület értékének legalább 20-30%-kal meg kell haladnia a föld értékét. c.) A törvény a jóhiszemű ráépítés esetén a földtulajdonos kérelmére annak bírósági megállapítását is lehetővé teszi, hogy a ráépítő csak az épület tulajdonjogát szerzi meg (pl. amikor a ráépítő a föld forgalmi értékének megtérítésére nem képes, vagy amikor a földtulajdonosnak ehhez nem fűződik érdeke). A föld és az épület elváló tulajdonjoga maga után vonja a földön használati jog megállapítását. Erre az esetre kellett kimondani, hogy a ráépítő a föld használati jogáért köteles ellenértéket fizetni a földtulajdonosnak. 36) Mi történik rosszhiszemű ráépítés esetén? Rosszhiszemű a ráépítő, ha tudja, vagy a körülményekből tudnia kell azt, hogy az építkezésre nem jogosult (a földtulajdonos az építkezésbe nem egyezett bele, vagy a tulajdonos nincs is olyan helyzetben, hogy az építkezés ellen tiltakozzék). Ezekben az esetekben a ráépítés folytán létrejött épület (épületrész) tulajdonjogát a földtulajdonos (az ingatlan tulajdonosa) szerzi meg, függetlenül attól, hogy milyen értékű építkezés történt. A tulajdonos nem köteles a ráépítő teljes kártalanítására, de a gazdagodását meg kell fizetnie a ráépítőnek. 37) Mi a növedék? Növedékről csak akkor beszélhetünk, ha az a fődologgal olyképpen van tartósan egyesítve, hogy az elválasztással a fődolog vagy elválasztott része elpusztulna, illetőleg az elválasztással értéke vagy használhatósága számottevően csökkenne. a) A termékre, terményre és a szaporulatra nem a növedékre vonatkozó szabályt kell alkalmazni; tehát a földtulajdonos nem szerzi meg ezek tulajdonjogát, ha azok - valamely más jogviszony alapján - mást illetnek meg. b) Az épület és építmény tulajdonjogára is sajátos szabályozás vonatkozik, adott körülményektől függően ez a földtulajdonost vagy az építkezőt illeti meg (Ptk. 97. ). c) A szigetképződés, tehát a vízmederben különböző természeti okok hatásaként előállott földkiemelkedés, amely a víz színe felett van, és a parttól elkülönülten áll: a Ptk a szerint állami tulajdonba kerül. d) Ugyanez vonatkozik az elhagyott folyammederre. Megjegyzendő, hogy az elhagyott meder az ingatlan tulajdonának szempontjából csak akkor jelentős, ha a folyóvíz medrének állandó jellegű elhagyásáról van szó. A természetes úton létrejött - a meder részét már nem képező - feliszapolódáson (parti növedék) csak a parti ingatlan tulajdonosa szerezhet tulajdont [1995. évi LVII. tv. 6. (7) bek.] 38) Mi a telki szolgalom és hogyan keletkezhet?? A telki szolgalom mindig ingyenes, alapítása viszont ellenértékhez köthető. A telki szolgalom ingatlan tekintetében létesíthető abszolút szerkezetű (dologi) jog. A telki szolgalom csak ingatlanok tekintetében létesíthető, és legalább két ingatlant feltételez. A rendeltetése az, hogy az egyik ingatlan részére bizonyos előnyöket biztosítson. Ezért nevezik azt az ingatlant, melynek javára a szolgalom szól, uralkodó, a szolgalommal terhelt ingatlant pedig szolgáló teleknek. A telki szolgalom többnyire szomszédos, de legalább az egymáshoz közel fekvő ingatlanok tekintetében jöhet létre. A telki szolgalom csak önálló ingatlan javára vagy terhére jöhet létre; az önálló ingatlanon belül, annak egyes részei vonatkozásában nem. Ehhez képest a telki szolgalom a) szerződés alapján, b) jogszabály rendelkezése folytán (pl. átjárás egyébként megközelíthetetlen ingatlanra), c) bíróság vagy más hatóság határozatánál fogva (a közös tulajdon megszüntetésének egyes eseteiben), vagy d) elbirtoklással keletkezik 39) Melyek a telki szolgalmak főbb esetei? útszolgalom, amely a szolgalommal terhelt telken a gyalogos vagy kocsival (ma már rendszerint a gépkocsival) való átjárásra jogosít fel. az Útszolgalomnak van a Ptk.-ban biztosított kötelező esete is. Ha valamely föld nincs összekötve megfelelő közúttal, a szomszédok kötelesek tűrni, hogy a jogosult földjeiken átjárjon. vízellátás (forrásról, kútról, vízvezetékről) és vízelvezetés, pince létesítése (főleg hegyvidéken - szőlőingatlanokon - gyakori a pinceszolgalom, amikor a saját ingatlanról nyíló pince más ingatlana alá nyúlik át; vagy a pince bejárata is idegen ingatlanról nyílik). vezetékoszlopok elhelyezése, épület megtámasztása céljára (domborzati viszonyok indokolhatják az épület megtámasztását, a földtámasz fenntartását); ablak és a kilátás céljára. Ez attól tiltotta el a szolgalommal terhelt ingatlan tulajdonosát (birtokosát), hogy a telkére néző ablak elől a fényt és a levegőt, illetőleg az uralkodó telekről (annak egyes pontjairól) nyíló kilátást zavarja. 40) Mi a haszonélvezeti jog? a jogosult a más személy tulajdonában álló dolgot birtokában tarthatja, használhatja és hasznait szedheti. fennállása alatt a tulajdonos a birtoklás, a használat és a hasznok szedésének jogát csak annyiban gyakorolhatja, amennyiben a haszonélvező e jogokkal nem él. a dolog tulajdonosának személyében beállott változásra tekintet nélkül fennmarad. korlátozott időre és legfeljebb a jogosult élete végéig állhat fenn. személyhez kötött használati jog), amelynek jogosultja a más tulajdonában levő dolgot - rendeltetésének megfelelően - birtokolhatja, használhatja és hasznosíthatja. A haszonélvezeti jog ugyanazon a dolgon több személyt is megillethet. Ezek a haszonélvezetet - egy időben, egymás mellett gyakorolják, vagy - sorrendben egymás után. Az egy időben, több személy által gyakorolt haszonélvezeti jog csak szerződés alapján keletkezhet. Gyakorlásának módját elsősorban a felek megállapodása, ha ez nem jön létre, a bíróság állapítja meg, lényegében olyan szempontok szerint, mint ahogy a közös tulajdonban levő dolog használatának szabályozása történik..a haszonélvezet keletkezhet szerződés alapján, jogszabály rendelkezése folytán vagy bírósági vagy hatósági rendelkezésnél fogva. A haszonélvezet alapítása történhet ingyenesen vagy ellenszolgáltatás fejében.. A haszonélvező a rendkívüli javítási vagy helyreállítási munkálatokat elvégeztetheti, ha felszólítására a tulajdonos azokat nem végzi el. A haszonélvezet megszűntekor a haszonélvező követelheti a tulajdonostól a szükséges költségek megtérítését, levonva
6 azokból az időközi értékcsökkenésnek megfelelő összeget. Ha a tulajdonos gazdagodása az így megállapított összeget meghaladja, a különbözetet is köteles megtéríteni. 41) Mikor lehet elidegenítési és terhelési tilalmat alapítani? A tulajdonos rendelkezési jogának egyik legerősebb korlátja az elidegenítési és terhelési tilalom. E tilalom lényegében azt jelenti, hogy a tulajdonjog másra nem ruházható át és a tulajdon tárgya biztosítékul sem adható. Az elidegenítési és terhelési tilalom lehet kötelmi hatályú (vagyis olyan, hogy csak a felek egymás közötti viszonyában érvényesül) és lehet dologi hatályú (vagyis olyan, hogy kiterjed a harmadik jóhiszemű és ellenérték fejében szerző félre is). Az elidegenítési és terhelési tilalom alapulhat: jogszabályon, bírósági határozaton és szerződésen. Ezek közül a jogszabályon és a bírósági határozaton alapuló elidegenítési és terhelési tilalom -amennyiben maga a jogszabály vagy határozat kivételt nem tesz - dologi hatályú, vagyis a tilalom ellenére kötött szerződés semmis, hiszen a tilalom a harmadik személyre is kihat. A szerződéssel kikötött elidegenítési és terhelési tilalomba ütköző rendelkezés csak akkor lesz semmis, ha a) a tilalmat az ingatlan-nyilvántartásba bejegyezték, b) a rendelkezésre jogot alapító személy egyébként rosszhiszemű volt, vagy c) a rendelkezés ellenérték nélkül történt 42) Melyek az adásvételi szerződés különös fajtái? a) megtekintésre vagy próbára vétel, a vevő olyan dolgot vásárol, amelyet az adásvételt megelőzően nem volt módja megtekinteni. Próbára vétel esetén a vevő nem csak megtekintésre, hanem használatra is jogosulttá válik. b) minta szerinti vétel, esetében az eladó a mintának megfelelő dolgot köteles szolgáltatni. c) részletre való vétel, esetén a vevő megszerzi a dolog birtokát, a vételárat azonban csak később, meghatározott időpontokban, több részletben fizeti meg.. d) elővásárlási jog Az elővásárlási jog lényege, hogy ha a tulajdonos a dolgot el akarja adni, azt elsősorban az elővásárlási jogosultnak kell felajánlani, aki egyoldalú nyilatkozatával vásárolhatja meg a dolgot.. e) vételi jog (opció) vételi jog (opció) lényege, hogy a jogosult egyoldalú nyilatkozatával olyan vagyontárgyra nézve hozhat létre adásvételi szerződést, amely azelőtt nem volt az övé és a tulajdonos esetleg nem is szándékozik azt eladni. f) visszavásárlási jog visszavásárlási jog lényege, hogy a dolog korábbi tulajdonosa meghatározott időn belül maximum öt év az általa eladott dolgot a vevőtől egyoldalú nyilatkozatával visszavásárolhatja. 43) Mit jelent az elővásárlási jog? elővásárlási jog Az elővásárlási jog lényege, hogy ha a tulajdonos a dolgot el akarja adni, azt elsősorban az elővásárlási jogosultnak kell felajánlani, aki egyoldalú nyilatkozatával vásárolhatja meg a dolgot. Tehát, ha az eredeti tulajdonos a dolgot el kívánja adni, az elővásárlási jog jogosultja a vevő helyett maga léphet be az adásvételi szerződésbe. Az elővásárlási jog gyakorlása természetesen nem kötelező csak egy lehetőség. Ha az elővásárlásra jogosult a szerződési ajánlat elfogadására általában megszabott határidő alatt nem nyilatkozik, akkor a tulajdonos a dolgot az ajánlatnak megfelelően vagy annál kedvezőbb feltételek mellett bárkinek eladhatja. Ha a tulajdonos a dolgot el akarja adni, a kapott ajánlatot a szerződés megkötése előtt köteles az elővásárlásra jogosulttal közölni, aki egyoldalú nyilatkozatával vásárolhatja meg a dolgot. Ha az elővásárlásra jogosult a tulajdonoshoz intézett nyilatkozatában az ajánlat tartalmát magáévá teszi, a szerződés közöttük létrejön. Ha a jogosult a szerződési ajánlat elfogadására általában megszabott határidő alatt ilyen nyilatkozatot nem tesz, a tulajdonos a dolgot az ajánlatnak megfelelően vagy annál kedvezőbb feltételek mellett eladhatja. 44) Milyen sorrend van több jogcímen fennálló elővásárlási jog esetén? a külön jogszabályon alapuló elővásárlási jog (pl. műemlék épület esetén a hatóságot megillető elővásárlási jog), a tulajdonostárs törvényen alapuló elővásárlási joga (Ptk. szerint), a szerződéssel keletkezett elővásárlási jog. e) vételi jog (opció) vételi jog (opció) 45) Mi a vételi jog (opciós jog? a jogosult egyoldalú nyilatkozatával olyan vagyontárgyra nézve hozhat létre adásvételi szerződést, amely azelőtt nem volt az övé és a tulajdonos esetleg nem is szándékozik azt eladni. A vételi jog tehát valamely vagyontárgy egyoldalú kijelentéssel történő megvásárlására jogosít fel (ezért erősebb, mint az elővásárlási jog). A vételi jog alapulhat jogszabályon (pl. a határozatlan időre bérbe adott önkormányzati lakásra vételi joggal írásban november 30-ig lehetett élni). A szerződésen alapuló vételi jogot a Ptk tartalmazza. E szerint, ha a tulajdonos másnak vételi jogot (opciót) enged, a jogosult a dolgot egyoldalú nyilatkozattal megvásárolhatja. A vételi jogra vonatkozó megállapodást a dolog és a vételár megjelölésével írásba kell foglalni. A határozatlan időre kikötött vételi jog hat hónap elteltével megszűnik; az ezzel ellentétes megállapodás semmis. 46) Mi a visszavásárlási jog? a dolog korábbi tulajdonosa meghatározott időn belül maximum öt év az általa eladott dolgot a vevőtől egyoldalú nyilatkozatával visszavásárolhatja. A tulajdonos vagyon tárgyának eladásakor bármilyen okból kikötheti, hogy a dolgot visszavásárolhassa. Az eladott dolog visszavásárlásának jogát az adásvételi szerződéssel egyidejűleg írásba kell foglalni. 47) Melyek a szerződést biztosító mellékkötelezettségek? A szerződést biztosító mellékkötelezettségek többsége az ingatlanokat érintő szerződéseknél kiemelkedő jelentőséggel bírnak. A szerződést biztosító mellékkötelezettségeknek a Ptk.-ban megnevezett fajtái: a) a foglaló; b) a kötbér; c) a jótállás; d) a bankgarancia; e) a jogvesztés kikötése; f) a zálogjog; g) az óvadék; h) a kezesség, i) a tartozás elismerés. 48) Mi a foglaló lényege? A foglaló a szerződés megkötésekkor a kötelezettségvállalás jeléül és biztosításául átadott pénzösszeg vagy más dolog. Foglalót csak a szerződés megkötésekor lehet adni. A teljesítés meghiúsulásáért felelős személy az adott foglalót elveszti, a kapott foglalót kétszeresen köteles visszatéríteni. A foglaló illetőleg kétszeres összegének visszafizetése nem mentesít a szerződésszegés egyéb következményei alól, a foglaló összege azonban az esetleges kártérítés összegébe beleszámít. 49) Mi a kötbér lényege? A kötelezett meghatározott pénzösszeg fizetésére kötelezheti magát arra az esetre, ha olyan okból, amelyért felelős, nem, vagy nem szerződésszerűen teljesít (kötbér). Kötbért csak írásban lehet érvényesen kikötni. 50) Mi a zálogjog lényege A zálogjog célja annak biztosítása, hogy a hitelező az általa nyújtott szolgáltatást (például kölcsönt) visszakapja, illetve a szolgáltatásért később járó ellenszolgáltatást megkapja, mert ha ez nem történik meg, a zálogjogosult a zálogtárgyból kereshet kielégítést. A zálogtárgyból való kielégítés ha jogszabály kivételt nem tesz bírósági határozat alapján végrehajtás útján történik. Önhatalmúlag nem lehet a zálogtárgyat értékesíteni. A zálogjog a jogosultnak az erre a célra lekötött dolgon vagy jogon (zálogtárgyon) abszolút hatállyal és más jogosultakat megelőzően kielégítési jogot biztosít arra az esetre, ha a kötelezett a szolgáltatás nem teljesíti. Zálogjog tárgya lehet minden birtokba vehető dolog, átruházható jog vagy követelés. A követelés biztosítékául a kötelezett jogi személy, illetve jogi személyiség nélküli gazdasági társaság vagyona vagy annak meghatározott része is szolgálhat, a vagyont alkotó egyes dolgok, jogok meghatározása nélkül. Ingatlant terhelő zálogjog alapításához a zálogszerződés írásba foglalása és a zálogjognak az ingatlannyilvántartásba való bejegyzése szükséges.
7 51) Melyek a zálogjog fajtái A zálogjog főbb fajtái: - kézi zálogjog, - jelzálogjog, - forgalomképes jogokon fennálló zálogjog, - önálló zálogjog. 52) Mi a jelzálogjog lényege? A jelzálogjog esetén a birtoklás joga a zálogkötelezettet, és nem a zálogjogosultat illeti. birtoklás joga továbbra is a zálogkötelezettet, és nem a zálogjogosultat illeti meg. A jelzálog fő alkalmazási területe az ingatlan. A jelzálogjogot a szerződés alapján ugyanis teherként felvezetik az ingatlan tulajdoni lapjára, és onnan csak a jogosult hozzájárulásával törli majd a földhivatal. Ezért nincs lehetőség a jogosult megkerülésével és tudta nélkül a tulajdont tehermentesen eladni, vagy még jobban megterhelni. A zálogjogosult ebben az esetben a zálogszerződésben meghatározott összeg erejéig kizárólag a zálogjoggal terhelt zálogtárgyból kereshet kielégítést. A zálogtárggyal való felelősség terjedelme ahhoz a követeléshez igazodik, amelynek biztosítására a zálogtárgy szolgál. Kiterjed a kamatokra, a követelés és a zálogjog érvényesítésének költségeire, továbbá a zálogtárgyra fordított szükséges költségekre is. 53) Mi az óvadék lényege? Az óvadéknak az a funkciója, hogy ha a kötelezett nem képes vagy nem akar a szerződésnek megfelelően teljesíteni, úgy a jogosult részére átadott óvadék erre az esetre fedezetet nyújt. A felek általában tartós jogviszony esetén kötik ki biztosítékként az óvadékot, de szavatossági, jótállási kötelezettség biztosítása végett is nyújtható óvadék. Valamely követelés biztosítására pénzen, bankszámla-követelésen, értékpapíron és egyéb, külön törvényben meghatározott pénzügyi eszközön az erre irányuló szerződéssel és az óvadék tárgyának átadásával óvadék alapítható (a kötelező nevesítés óta a takarékbetétkönyv óvadék tárgya nem lehet). Ha az óvadék tárgya más dolog, a zálogjog szabályait kell alkalmazni. A jogosult a szerződésszegéskor tehát nyomban rendelkezhet az óvadékkal, abból közvetlenül - a bírói út igénybevétele nélkül - kielégítést kereshet. Az óvadék visszajár, ha az alapul szolgáló szerződés megszűnt, illetőleg a szavatossági vagy jótállási idő eltelt anélkül, hogy az óvadékból való kielégítésre jogalap volna. 54) Mi a kezesség lényege? A kezesség személyi biztosíték és járulékos kötelezettség, mely valamilyen főkötelezettséget feltételez. A kezességi szerződés a kezes kötelezettségét tartalmazza arra vonatkozóan, hogy amennyiben a kötelezett nem teljesít, a kötelezett helyett maga a kezes fog a jogosultnak teljesíteni. Kezességet csak írásban lehet érvényesen vállalni. Az ún. egyszerű kezesség esetén a kezes mindaddig megtagadhatja a teljesítést, amit a követelés behajtható a kötelezettől és az olyan kezesektől, akik őt megelőzően, reá tekintet nélkül vállaltak kezességet. A készfizető kezességnél a kezest nem illeti meg a sortartás kifogása: a kezes nem követelheti, hogy a jogosult a követelésének először a kötelezettől való behajtását kísérelje meg. Készfizető kezesség esetén a jogosultnak nagyobb választási lehetősége van a tekintetben, hogy a követelését kivel szemben kívánja érvényesíteni. 55) Melyek a készfizető kezesség esetei? A készfizető kezesség esetei - felek készfizető kezességben állapodnak meg; a kezességet kár megtérítéséért vállalták; a kezességet bank vállalta; a készfizető kezességet jogszabály mondja ki. Amennyiben a kezes a kötelezett helyett a tartozást megfizeti a jogosultnak, a kezesnek megtérítési igénye keletkezik a kötelezettel szemben. A kezes ilyen esetben az általa teljesített szolgáltatást, de annál nem többet követelhet a kötelezettől. Igényét a kötelezettel szemben per útján is érvényesítheti. A kezes helytállási kötelezettsége megszűnik: ha a jogosult vétkes magatartása miatt a követelés behajthatatlanná vált; ha ahhoz a jogosult hozzájárul; ha a jogosult követelése kielégítést nyer, s a biztosíték nem száll át másra; ha a kötelezett tartozását harmadik személy átvállalja és hiányzik a kezes hozzájáruló nyilatkozata. Nem szünteti meg a kezes helytállási kötelezettségét a kötelezett halála. Ilyen esetben a főkötelezett az örökös lesz és a kezesi felelősség megmarad. Ugyancsak nem szűnik meg a kezes helytállási kötelezettsége akkor sem, ha a követelést a jogosult másra engedményezi, hacsak a felek másképp nem állapodtak meg.